**ПРОТОКОЛ № 42**

**ОТ ЗАСЕДАНИЕ НА**

**КОМИСИЯТА ПО АТЕСТИРАНЕТО И КОНКУРСИТЕ**

**КЪМ ПРОКУРОРСКАТА КОЛЕГИЯ НА ВСС,**

**ПРОВЕДЕНО НА 13.12.2022 г.**

/чрез видеоконферентна връзка/

Присъстват: Огнян Дамянов, Светлана Бошнакова, Евгени Иванов, Стефан Петров, Наталия Василева, Ваня Дойчева, Аксиния Матосян, Емилия Пенева, Ирина Апостолова, Петя Маринова и Надя Загорова

Отсъства: Пламен Найденов

На заседанието присъстват: Петя Тянкова – директор на дирекция „Атестиране на прокурори и следователи“, Полина Петкова - началник отдел „Атестиране на прокурори и следователи“ и Яна Мачева - началник отдел „Конкурси на прокурори и следователи”

Протоколирал: Камелия Миладинова

Допълнителни точки, включени за разглеждане в дневния ред на Комисията по атестирането и конкурсите към Прокурорската колегия

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

ВКЛЮЧВАследните допълнителни точки в дневния ред на Комисията по атестиране и конкурси, за разглеждане: т. 13 - т. 16

РАЗНИ

1. Произнасяне по допустимостта на кандидата - участник в процедура за избор на административен ръководител – районен прокурор на Районна прокуратура - Русе, открита с решение на Прокурорската колегия на Висшия съдебен съвет по протокол № 28/20.07.2022 г. (обн. ДВ, бр. 65/12.08.2022 г.) и определяне на дата за провеждане на събеседване с допуснатия кандидат.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**1.1. ДОПУСКА**, на основание чл. 194а, ал. 2 от ЗСВ, до участие в процедура за избор на административен ръководител - районен прокурор на Районна прокуратура – Русе, открита с решение на Прокурорската колегия на Висшия съдебен съвет по протокол № 28/20.07.2022 г. (обн. ДВ, бр. 65/12.08.2022 г.), следния кандидат:

***Административен ръководител – районен прокурор на***

***Районна прокуратура – Русе***

**ДОПУСНАТ КАНДИДАТ**

|  |  |  |
| --- | --- | --- |
| **ВХ.№** | **ИМЕ** | **ЗАЕМАНА ДЛЪЖНОСТ КЪМ МОМЕНТА** |
| ВСС-12792/  08.09.2022 г. | **Ирена Стоянова Костадинова** | изпълняващ функциите „административен ръководител - районен прокурор“ на Районна прокуратура - Русе, заместник на административния ръководител - заместник-районен прокурор на Районна прокуратура - Русе |

**1.2. ОБЯВЯВА**, на основание чл. 194а, ал. 4 от Закона за съдебната власт, списък с допуснатия кандидат за участие в избора по т. 1.1 на интернет страницата на Висшия съдебен съвет.

**1.3. ПРЕДЛАГА** на Прокурорската колегия на ВСС да определи дата за провеждане на събеседване с допуснатия кандидат в процедура за избор на административен ръководител - районен прокурор на Районна прокуратура - Русе, открита с решение на Прокурорската колегия на Висшия съдебен съвет протокол № 28/20.07.2022 г. (обн. ДВ, бр. 65/12.08.2022 г.): 25.01.2023 г.

**1.4. ВНАСЯ** предложението по т. 3. в заседанието на Прокурорската колегия на ВСС, насрочено на 14.12.2022 г., за разглеждане и произнасяне.

2. Приложение на разпоредбата на чл. 193, ал. 6 от ЗСВ по обявения, с решение на Прокурорската колегия на Висшия съдебен съвет по протокол № 27/15.07.2020 г. (обн. ДВ, бр.66/24.07.2020 г.), конкурс за повишаване в длъжност „прокурор" във Върховна касационна прокуратура.

С оглед наличието на всички предпоставки за приложението на разпоредбата на чл. 193, ал. 6 от ЗСВ по обявения, с решение на Прокурорската колегия на Висшия съдебен съвет (Колегията) по протокол № 27/15.07.2020 г. (обн. ДВ, бр. 66/24.07.2020 г.), конкурс за повишаване в длъжност „прокурор“ във Върховна касационна прокуратура, с решения по протокол № 20/01.06.2022 г., протокол № 24/22.06.2022 г., протокол № 29/27.07.2022 г. и протокол № 41/16.11.2022 г. Колегията повиши следващите по реда на класирането кандидати, с които 9 (девет) освободени длъжности „прокурор“ в органа са усвоени.

Към настоящия момент във Върховна касационна прокуратура е налице 1 (една) нова длъжност „прокурор“, овакантена на 12.12.2022 г. от Николай Енчев Соларов, освободен с решение на Колегията по протокол № 33/28.09.2022 г., на основание чл. 165, ал. 1, т. 1 от ЗСВ. Посочената длъжност попада в срока за приложение на разпоредбата на чл. 193, ал. 6 от ЗСВ по посочения конкурс, който е до 27.01.2023 г., включително.

Съобразно изложеното ислед проведено гласуване с вдигане на ръка, при обявения резултат 11 гласа „за“ и 0 гласа „против“, следва да се пристъпи към следващия по реда на класирането кандидат за органа, отговарящ на условията за повишаване по реда на чл. 193, ал. 6 от ЗСВ, с оглед на което

**КОМИСИЯТА ПО АТЕСТИРАНЕТО И КОНКУРСИТЕ**

**Р Е Ш И:**

**2.1.** ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ, на основание чл. 160 и чл. 193, ал. 6 от ЗСВ, ДА ПОВИШИ Бойко Кирилов Калфин – прокурор в Окръжна прокуратура – Кюстендил, на длъжност „прокурор“ във Върховна касационна прокуратура, с ранг „прокурор във ВКП и ВАП", с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на встъпване в длъжност.

*Мотиви: От служебно извършената проверка, Комисията по атестирането и конкурсите съм Прокурорската колегия на Висшия съдебен съвет (Комисията) установи, че Бойко Кирилов Калфин – прокурор в Окръжна прокуратура – Кюстендил, е в позицията на следващ по реда на класирането кандидат за Върховна касационна прокуратура.*

*С оглед наличието на становище, изготвено от Комисия по професионална етика към Прокурорската колегия на Висшия съдебен съвет, в което обобщеният извод е, че същият притежава в пълнота необходимите нравствени качества за заемане на длъжността „прокурор" във Върховна касационна прокуратура, както и съобразно резултатите от класирането, от които е видно, че прокурор Калфин е получил крайна оценка в конкурсната процедура - „5,38“, и предвид факта, че отговаря на изискванията на чл. 43, ал. 6 от Наредбата № 1 от 09.02.2017 г., следва да се пристъпи към назначаването му по реда на чл. 193, ал. 6 от ЗСВ.*

*Съобразно изложеното, Комисията счита, че са изпълнени условията и са налице всички предпоставки за приложението на разпоредбата на чл. 193, ал. 6 от ЗСВ и повишаването по този ред на Бойко Кирилов Калфин – прокурор в Окръжна прокуратура – Кюстендил, на освободената длъжност „прокурор" във Върховна касационна прокуратура.*

**2.2.** Решението по т. 1. подлежи на обжалване при условията и по реда на чл. 193, ал. 8 от ЗСВ.

**2.3.** Внасяпредложението в заседанието на Прокурорската колегия на Висшия съдебен съвет, насрочено на 14.12.2022 г., за разглеждане и произнасяне.

3. Доклад от директора на дирекция „Международна дейност и протокол“ относно предоставяне на информация от страна на Република България във връзка с подготовката на четвъртия годишен Доклад за върховенството на правото в Европейския съюз за 2023 г.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

3.1. Не са идентифицирани конкретни препоръки в Доклада за върховенството на правото за 2022 г. относими към дейността на Комисията по атестирането и конкурсите към Прокурорската колегия на Висшия съдебен съвет, по отношение на които да отчете постигнат напредък (принос) и актуална информация за предприетите действия.

Налице е необходимост от актуализация на първоначално предоставената информация, включена в приноса на Република България към първия годишен доклад по върховенството на правото за 2020 г. по стълб I. Правосъдна система, във връзка с предприети мерки за промяна на подзаконовата уредба, касаеща сформиране състава на конкурсните комисии, целяща оптимизиране на конкурсните процедури.

*Мотиви: С оглед предстоящото изготвяне на четвъртия годишен доклад за върховенството на правото в Европейския съюз, който предстои да бъде оповестен през 2023 г., във Висшия съдебен съвет е постъпило писмо с Вх. № ВСС-16121/17.11.2022г. от Министерство на правосъдието във връзка с искане от Европейската комисия за предоставяне на информация (принос) от Република България. Съгласно резолюция на представляващия Висшия съдебен съвет от 22.11.2022г., информацията следва да бъде предоставена в срок до 20.12.2022 г.*

*В писмото от Министерство на правосъдието е посочено, че четвъртият годишен доклад предвижда да продължи и задълбочи оценката в рамките на съществуващите четири стълба: I. Правосъдна система; II. Антикорупционна рамка; III. Медиен плурализъм и IV. Други институционални въпроси, свързани с принципите на взаимозависимост и взаимоограничение, а също така ще проследи изпълнението на препоръките към държавите членки, които са отправени като част от Доклада за върховенството на правото за 2022г.*

*За целите на доклада е посочено, че следва да бъде предоставена актуална информация относно предприетите мерки за изпълнение на препоръките, отправени в Доклада за върховенството на правото за 2022г., дейностите по отношение на въпросите, повдигнати в главата на България, както и всякакви други важни събития от януари 2022г., попадащи в обхвата на „вида информация“, посочен в раздел II. Акцентира се, че приносът следва да се съсредоточи върху предоставянето на информация относно значителни промени както по отношение на правната рамка, така и на нейното прилагане на практика, без да бъде преповтаряна информацията, предоставяна на Европейската комисия като част от приноса на докладите за върховенството на правото за 2020г., 2021 г. и 2022 г.*

*С решения по протокол № 29/13.10.2020 г., т. 30, протокол № 05/09.02.2021 г., т. 4 и протокол № 41/14.12.2021 г., след преглед на информацията и препоръките в Докладите относно върховенството на правото за 2020 г. и 2021г. за България, Комисията по атестирането и конкурсите към Прокурорската колегия на Висшия съдебен съвет (Комисията) не идентифицира такива, попадащи в обхвата на нейната компетентност. В третия годишен Доклад за върховенството на правото в Европейския съюз за 2022 г. също не са установени конкретни препоръки от Европейската комисия, по отношение на които Комисията да отчете постигнат напредък.*

*По отношение на кариерното израстване и конкурсната дейност в системата на прокуратурата и следствието на Република България следва да се посочи, че* ***не са налице*** *конкурсни процедури, обявени през 2019 г., 2020 г. и 2021 г., които да не са приключили с краен акт на кадровия орган за назначаване на класираните кандидати.*

* *За периода от 01.01.2022 г. до 30.11.2022 г. Прокурорската колегия на Висшия съдебен съвет* ***е повишила в длъжност общо 68 (шестдесет и осем) магистрати*** *по обявени през 2019 г., 2020 г. и 2021 г. конкурси, от които:*
* *5 (петима) по обявения, с решение на Прокурорската колегия на Висшия съдебен съвет по протокол № 20/02.06.2021 г., конкурс за повишаване в длъжност „следовател“ в Националната следствена служба,*
* *21 (двадесет и един) по обявения, с решение на Прокурорската колегия на Висшия съдебен съвет по протокол № 27/15.07.2020 г., конкурс за повишаване в длъжност „прокурор“ във Върховна касационна прокуратура;*
* *42 (четиридесет и двама) по обявения, с решение на Прокурорската колегия на Висшия съдебен съвет по протокол № 27/11.09.2019 г., конкурс за повишаване в длъжност „прокурор“ в окръжните прокуратури.*

*През 2022 г., с цел постигане на ритмичност при обявяването и провеждането на конкурсните процедури за кариерно развитие на магистрати в органите на прокуратурата и своевременно усвояване на свободни длъжности в тях, са обявени* ***нови три конкурса****, както следва:*

*- Конкурс за повишаване в длъжност и заемане на 5 (пет) длъжности „прокурор“ във Върховна административна прокуратура, обявен с решение на Прокурорската колегия на Висшия съдебен съвет по протокол № 31/14.09.2022 г. (обн. в ДВ бр. № 78/30.09.2022 г.), по който на оценяване подлежат 140 кандидати;*

*- Конкурс за повишаване в длъжност и заемане на 15 (петнадесет) длъжности „прокурор“ в апелативните прокуратури, обявен с решение на Прокурорската колегия на Висшия съдебен съвет по протокол № 31/14.09.2022 г. (обн. в ДВ бр. № 78/30.09.2022 г.), по който на оценяване подлежат 250 кандидати;*

*- Конкурс за преместване и заемане на 12 (дванадесет) длъжности „прокурор“ в районните прокуратури, обявен с решение на Прокурорската колегия на Висшия съдебен съвет по протокол № 40/09.11.2022 г., (обн. в ДВ бр. № 90/11.11.2022 г.), по който към настоящия момент се извършва проверка на подалите документи за участие в процедурата 32 магистрати.*

*Във връзка с обявените през 2022 г. конкурс за повишаване в длъжност „прокурор“ във Върховна административна прокуратура и конкурс за повишаване в длъжност „прокурор“ в апелативните прокуратури, Комисията по атестирането и конкурсите към Прокурорската колегия на ВСС е открила общо 78 бр. процедури по извънредно атестиране. По обявения през 2022 г. конкурс за преместване на длъжност „прокурор“ в районните прокуратури предстои произнасяне по отношение атестирането на кандидатите. Освен посочените 78 извънредни атестационни процедури, през текущата година са открити още 82 бр. – предварителни (11), с оглед придобиване статут на несменяемост (31) и периодични (40). Приключените до настоящия момент с акт на кадровия орган атестационни процедури са общо 148, част от които открити през предходната календарна година.*

*При подготовката на първия доклад за върховенството на правото за 2020 г. по стълб I. Правосъдна система, раздел А – Независимост, е предоставена информация в относимите теми от компетентността на Комисията, а именно: 1. Назначаване и избор на съдии и прокурори (и следователи), 2. Несменяемост на съдиите прокурори (и следователи), включително прехвърляне на съдии и освобождаване; 3. Повишаване и преместване на съдии и прокурори (и следователи).*

*През месец септември 2022 г., във връзка с писмо от Министерство на правосъдието и Съвета за прилагане на Националния координационен механизъм за върховенството на правото, от Висшия съдебен съвет са подадени данни относно извършена промяна на подзаконовата уредба (Наредба за изменение и допълнение на Наредба №1/09.02.2017 г. за конкурсите за магистрати и за избор на административни ръководители в органите на съдебната власт, обн. в ДВ, бр. 77/27.09.2022 г.), касаеща сформиране състава на конкурсните комисии, целяща оптимизиране на конкурсните процедури.*

*Изменението и допълнението на Наредбата (чл. 13 и чл. 36), позволяващо на определен по реда на чл. 183, ал. 2, т. 4 и 189, ал. 5, т. 3, т. 4, т. 5, т. 8 и т. 9 от Закона за съдебната власт член на конкурсна комисия да направи отвод пред съответния пленум, цели облекчаване на процедурата по избор на членове на конкурсни комисии, избирани от пленумите съответно на Върховния касационен съд и Върховния административен съд и събранията на прокурорите съответно на Върховната касационна прокуратура и Върховна административна прокуратура, което пък от своя страна е предпоставка за незабавяне и провеждане в разумни срокове на конкурсите, провеждани от ВСС.*

3.2. Предоставя решението по т. 3.1. на дирекция „Международна дейност и протокол", АВСС.

ЕДИННИ ФОРМУЛЯРИ

4. Придобиване статут на несменяемост на Александър Руменов Натов - прокурор в Софийска районна прокуратура.

*След проведено гласуване с вдигане на ръка и при обявения резултат 6 гласа „за“ и 5 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

4.1. НЕ ПРИЕМА ИЗЦЯЛОопределените от Постоянната атестационна комисия при Апелативна прокуратура – София оценки по общите критерии за атестиране на Александър Руменов Натов – прокурор в Софийска районна прокуратура.

*Мотиви: Комисията по атестирането и конкурсите, след като се запозна с предложените от ПАК оценки и прецени представените по атестационната преписка актове счита, че:*

*В Част IV, т. 3 „Умения за оптимална организация на работата“ определената от ПАК оценка „4“ следва да се увеличи с 1 (една) единица. Действително, според данните в Част III на ЕФА са налице 16 преписки и 3 досъдебни производства със срок на решаване над 1 месец, както и 7 дела без разрешение за удължаване на срока. Същевременно, отчитайки значително по-високата натовареност на прокурор Натов (както спрямо средната натовареност на СРП, така и спрямо средната натовареност на прокурорите от районно ниво в страната) и високия брой на общо постановените актове по надзори, то броят на просрочията се явява незначителен.*

*В останалата част определените от Постоянната атестационна комисия оценки по общите и специфични критерии за атестиране следва да бъдат потвърдени.*

*С оглед на това определя комплексна оценка „Много добра" (4.81) на Александър Руменов Натов – прокурор в Софийска районна прокуратура.*

4.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от атестиране за придобиване статут на несменяемост „МНОГО ДОБРА“ на Александър Руменов Натов – прокурор в Софийска районна прокуратура.

4.3. Предоставя, на основание чл. 205, ал. 1 от ЗСВ, на Александър Руменов Натов - прокурор в Софийска районна прокуратура, резултатите от атестирането за запознаване.

5. Придобиване статут на несменяемост на Илиян Господинов Илиев - прокурор в Софийска районна прокуратура.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

5.1. ПРИЕМА ИЗЦЯЛОпредложението на Постоянната атестационна комисия при Апелативна прокуратура - София за комплексна оценка на Илиян Господинов Илиев - прокурор в Софийска районна прокуратура.

***Мотиви****: Комисията по атестирането и конкурсите, след като се запозна с атестационната преписка, предложените от ПАК оценки, възражението от прокурор Илиев и становището на ПАК по чл. 55, ал. 6 от Наредба № 3/23.02.2017 г. на ВСС, счита, че оценките по отделните критерии за атестиране са правилно определени.*

*По отношение на поставената оценка „4" в Част IV, т.2 „Умение за анализ на правнорелевантните факти" Комисията се присъединява изцяло към изразеното от ПАК становище по възражението, че критерият има* ***качестве****н характер. Индивидуализиран е с конкретно посочени показатели, които касаят качеството на постановените актове, формирането на изводите на атестирания прокурор и тяхната мотивираност. За да намали оценката, ПАК е взела предвид констатираните от горестоящата прокуратура или съда основания за връщане на дела и за отмяна на постановления по* ***конкретно посочени*** *досъдебни производства, относими към показателите за оценяване по настоящия критерий, а именно „разбираемо и обосновано мотивиране на актовете" и „правилна и законосъобразна оценка на относимите факти и обстоятелства в хода на производството".*

*По отношение на изразеното от страна на прокурор Илиев несъгласие с мотивите на съда, довели до връщане на някои от ОА, следва да се отбележи, че в производството по атестиране, КАК не може да коментира правилността на постановените от контролиращите инстанции актове, а само да съобрази констатираните в тях пропуски.*

*За правилно определена Комисията намира и поставената оценка „4“ в Част V, т.4 „Брой необжалвани прокурорски актове…“, доколкото се касае за отделно въведен от закона критерий, който има предимно количествени и статистически измерения и следва да бъде оценяван самостоятелно. Във възражението си прокурор Илиев акцентира върху ниския относителен дял на отменените актове спрямо общия брой постановени, върху броя на върнатите дела, който е незначителен, с оглед общия брой внесени в съда дела, както и върху липсата на постановени оправдателни присъди. За да намали оценката по настоящия критерий ПАК при АП-София се е съобразила с разпоредбата на чл.42 от Наредба №3/23.02.2017 г., съгласно която се отчита не само относителния дял на отменените актове, спрямо общия брой постановени, но и относителния дял на отменените актове, спрямо обжалваните такива, относителния дял на върнатите прокурорски актове, спрямо внесените в съда такива, както и относителния дял на уважените, неуважените и неразгледани протести от общия брой подадени. За периода на атестиране отменените по реда на инстанционния/съдебен контрол 19 акта, действително са 0,8% от общо постановените 2457 броя, но са 29,2% от обжалваните 65 акта. Относителният дял на върнатите от съда дела (13 броя) спрямо внесените в съда (106 бр.) е 12,3%. Висок е делът и на неуважените протести (14 броя), спрямо подадените 28 броя, т.е. 50%.*

*Както правилно е отбелязала ПАК, посочените по-горе данни не могат да обосноват максимална оценка по настоящия критерий, независимо, че през периода на атестиране няма постановени оправдателни присъди.*

*Относно аргументите от възражението, свързани с по-висока индивидуална натовареност спрямо тази в страната и в СРП и наличието на минимален брой просрочия при произнасянето, следва да се отбележи, че тези обстоятелства са неотносими към посочените по-горе критерии. Отчетени са цифрово и аналитично в Част IV, т.3 от ЕФА, където е поставена максимална оценка „5“, поради което изразеното от магистрата становище, че същите не са взети предвид при определяне на атестационната оценка, се явява неоснователно.*

5.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от атестиране за придобиване статут на несменяемост „МНОГО ДОБРА“ на Илиян Господинов Илиев - прокурор в Софийска районна прокуратура.

5.3. Предоставя, на основание чл. 205, ал. 1 от ЗСВ, на Илиян Господинов Илиев - прокурор в Софийска районна прокуратура, резултатите от атестирането за запознаване.

6. Периодично атестиране на Валентина Славчева Радева-Ранчева - прокурор в Окръжна прокуратура - Хасково.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

6.1. ПРИЕМА ИЗЦЯЛО предложението на Постоянната атестационна комисия при Апелативна прокуратура - Пловдив, за комплексна оценка на Валентина Славчева Радева-Ранчева - прокурор в Окръжна прокуратура - Хасково.

6.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от периодично атестиране „МНОГО ДОБРА“ на Валентина Славчева Радева-Ранчева - прокурор в Окръжна прокуратура - Хасково.

6.3. Предоставя, на основание чл. 205, ал. 1 от ЗСВ, на Валентина Славчева Радева-Ранчева - прокурор в Окръжна прокуратура - Хасково, резултатите от атестирането за запознаване.

ПРЕДЛОЖЕНИЕ ЗА ИЗВЪНРЕДНО АТЕСТИРАНЕ

7. Предложение от Благовест Илиев Байраков – прокурор в Софийска градска прокуратура, за извънредно атестиране.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

7.1. ОСТАВЯ БЕЗ РАЗГЛЕЖДАНЕ, на основание чл. 27, ал. 2, т. 6 от АПК вр. чл. 203, ал. 4 от ЗСВ вр. чл. 197, ал. 5 от ЗСВ, предложението на Благовест Илиев Байраков – прокурор в Софийска градска прокуратура, за извънредно атестиране.

*Мотиви: Прокурор Благовест Байраков е подал молба за провеждане на извънредно атестиране, с оглед допускането му до участие в конкурс за повишаване в длъжност „прокурор“ във Върховна административна прокуратура и конкурс за повишаване в длъжност „прокурор“ в апелативните прокуратури и предвид обстоятелството, че от последното му периодично атестиране (по пр. № 41/16.07.2015 г.) са изминали повече от 5 години.*

*С решение по т. 3 от пр. № 38 от 15.11.2022 г. Комисията по атестирането и конкурсите към Прокурорската колегия на ВСС се е произнесла по отношение атестирането на допуснатите участници в конкурсите за повишаване в длъжност „прокурор“ във Върховна административна прокуратура и повишаване в длъжност „прокурор“ в апелативните прокуратури, обявени с решения на Прокурорската колегия на Висшия съдебен съвет по протокол № 31/14.09.2022 г. (обн. ДВ, бр. 78/30.09.2022 г.), в това число и за прокурор Благовест Байраков.*

*Съгласно т. 3.1. от решението, изброените кандидати, сред които и прокурор Байраков (отразен под № 57 в таблицата), следва да участват в конкурсите с резултатите от последното проведено атестиране, от чиято крайна дата на статистическия период са изминали по-малко от 5 години към датата на обнародване на решението за обявяване на конкурса в Държавен вестник, съгласно Решение на Прокурорската колегия по протокол № 17 от 12.06.2019 г., т. 21.1.*

*Последно атестиране за прокурор Байраков се явява не това от 2015 г., посочено в молбата, а извънредното атестиране проведено с решение на ПК на ВСС по пр. № 32 от 29.09.2021 г., за периода 24.07.2015 г. – 24.07.2020 г. и доколкото спрямо него са налице предпоставките, визирани в цитираното решение на Прокурорската колегия: към 30.09.2022 г. – датата на обнародване на решенията за обявяване на конкурсите в Държавен вестник, са изминали по-малко от 5 години, а именно – около 2 г. и 2 м., считано от края на статистически отчетения период от последното му атестиране, е прието, че същият следва да участва в конкурса за повишаване в длъжност „прокурор“ във Върховна административна прокуратура и в конкурса за повишаване в длъжност „прокурор“ в апелативните прокуратури с резултатите от това атестиране.*

*Разпоредбата на чл. 197, ал. 5 предвижда кои са предпоставките, за да се извърши извънредно (първо такова) атестиране при участие в конкурс – да е приключило задължителното за всички магистрати периодично атестиране и да са изминали 5 години от това атестиране. Едва тогава може да се проведе извънредно атестиране при участие в конкурс за повишаване и преместване в длъжност. След провеждане на извънредно атестиране и влизане в сила на комплексната оценка от това атестиране, следващо такова при участие в конкурс може да се извърши, ако са изминали 5 години от последното извънредно атестиране. Възприемането на обратното и посочено в молбата, че следва да се проведе винаги извънредно атестиране, ако са изтекли 5 години от периодичното атестиране, би означавало да се обезсмисли при обявяване на всеки конкурс оценката на професионалните, деловите и нравствените качества на кандидата, дадена с валидна извънредна атестация. Като допълнителен аргумент следва да се посочи и нормата на чл. 192, ал. 1 от ЗСВ, която предвижда, че се взема предвид резултата от последното атестиране, което може да е предварително, за придобиване на несменяемост, периодично или извънредно.*

*С оглед изложеното, Комисията счита, че не са налице основания за преразглеждане на решението по т. 3.1. от пр. № 38 от 15.11.2022 г., а предложението на прокурор Байраков за провеждане на извънредно атестиране следва да бъде оставено без разглеждане.*

7.2. ДА СЕ УВЕДОМИ Благовест Илиев Байраков – прокурор в Софийска градска прокуратура, за решението по т. 7.

ПОЛУЧЕНА ЧАСТ IX НА ЕФ – БЕЗ ВЪЗРАЖЕНИЕ

8. Придобиване статут на несменяемост на Теодора Сашева Николова - Серева - прокурор в Софийска районна прокуратура.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

8.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 2 от ЗСВ, атестиране за придобиване статут на несменяемост на Теодора Сашева Николова - Серева - прокурор в Софийска районна прокуратура.

8.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка „МНОГО ДОБРА” на Теодора Сашева Николова - Серева - прокурор в Софийска районна прокуратура.

8.3. ПРЕДЛАГА НА ПРОКУРОРСКАТА КОЛЕГИЯ НА ВСС, Теодора Сашева Николова - Серева - прокурор в Софийска районна прокуратура, ДА ПРИДОБИЕ СТАТУТ НА НЕСМЕНЯЕМОСТ, на основание чл. 207, ал. 1 от ЗСВ, считано от датата на вземане на решението.

8.4. ВНАСЯ предложението в заседание на Прокурорската колегия на ВСС, насрочено за 14.12.2022 г., за разглеждане и произнасяне.

9. Придобиване статут на несменяемост на Георги Луков Карайлев - прокурор в Софийска районна прокуратура.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

9.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 2 от ЗСВ, атестиране за придобиване статут на несменяемост на Георги Луков Карайлев - прокурор в Софийска районна прокуратура.

9.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка „МНОГО ДОБРА” на Георги Луков Карайлев - прокурор в Софийска районна прокуратура.

9.3. ПРЕДЛАГА НА ПРОКУРОРСКАТА КОЛЕГИЯ НА ВСС, Георги Луков Карайлев - прокурор в Софийска районна прокуратура, ДА ПРИДОБИЕ СТАТУТ НА НЕСМЕНЯЕМОСТ, на основание чл. 207, ал. 1 от ЗСВ, считано от датата на вземане на решението.

9.4. ВНАСЯ предложението в заседание на Прокурорската колегия на ВСС, насрочено за 14.12.2022 г., за разглеждане и произнасяне.

10. Придобиване статут на несменяемост на Нели Красимирова Тодорова-Атанасова – прокурор в Районна прокуратура - Пловдив.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

10.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 2 от ЗСВ, атестиране за придобиване статут на несменяемост на Нели Красимирова Тодорова-Атанасова – прокурор в Районна прокуратура – Пловдив.

10.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка „МНОГО ДОБРА” на Нели Красимирова Тодорова-Атанасова – прокурор в Районна прокуратура - Пловдив

10.3. ПРЕДЛАГА НА ПРОКУРОРСКАТА КОЛЕГИЯ НА ВСС, Нели Красимирова Тодорова-Атанасова – прокурор в Районна прокуратура - Пловдив, ДА ПРИДОБИЕ СТАТУТ НА НЕСМЕНЯЕМОСТ, на основание чл. 207, ал. 1 от ЗСВ, считано от датата на вземане на решението.

10.4. ВНАСЯ предложението в заседание на Прокурорската колегия на ВСС, насрочено за 14.12.2022 г., за разглеждане и произнасяне.

11. Периодично атестиране на Яна Миткова Николова - прокурор в Окръжна прокуратура - Шумен.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

11.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 3 от ЗСВ, периодично атестиране на Яна Миткова Николова - прокурор в Окръжна прокуратура - Шумен.

11.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Яна Миткова Николова - прокурор в Окръжна прокуратура - Шумен.

11.3. ВНАСЯ предложението в заседание на Прокурорската колегия на ВСС, насрочено за 14.12.2022 г., за разглеждане и произнасяне.

*Забележка: Решението е взето без участието на г-н Огнян Дамянов, поради направен самоотвод.*

РАЗПРЕДЕЛЯНЕ НА ПРЕПИСКИ

12. Разпределяне на преписки по открити процедури за атестиране по докладчици.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

12.1. При спазване принципа на случайния подбор, разпределя по докладчици преписките по открити процедури за атестиране на магистрати, както следва:

|  |  |  |  |  |
| --- | --- | --- | --- | --- |
| **№** | **Съдебен орган** | **Магистрат** | **Длъжност** | **ДОКЛАДЧИК** |
| **1** | СРП | **Нели Михайлова Димова** | прокурор | **Ирина Апостолова** |
| **2** | СГП | **Христина Иванова Христова** | прокурор | **Надя Загорова** |
| **3** | ВоП-СОФИЯ | **Лили Илиева Петрова** | следовател | **Наталия Василева** |
| **4** | ОСлО в ОП-СОФИЯ | **Тихомир Николаев Николов** | следовател | **Стефан Петров** |

ДОПЪЛНИТЕЛНИ ТОЧКИ

ЕДИННИ ФОРМУЛЯРИ

13. Предварително атестиране на Тодор Георгиев Георгиев – следовател в Следствен отдел в Софийска градска прокуратура.

*След проведено гласуване с вдигане на ръка и при обявения резултат 7 гласа „за“ и 3 гласа „против“ определяне на оценка „5“ в част IV, т. 3 „Умение за оптимална организация на работата“,*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

13.1. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от предварително атестиране „МНОГО ДОБРА“ на Тодор Георгиев Георгиев – следовател в Следствен отдел в Софийска градска прокуратура.

13.2. Предоставя, на основание чл. 205, ал. 1 от ЗСВ, на Тодор Георгиев Георгиев – следовател в Следствен отдел в Софийска градска прокуратура, резултатите от атестирането за запознаване.

14. Периодично атестиране на Маргарита Петрова Димитрова - прокурор в Окръжна прокуратура - Стара Загора.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

14.1. ПРИЕМА ИЗЦЯЛО предложението на Постоянната атестационна комисия при Апелативна прокуратура - Пловдив, за комплексна оценка на Маргарита Петрова Димитрова - прокурор в Окръжна прокуратура - Стара Загора.

14.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от периодично атестиране „МНОГО ДОБРА“ на Маргарита Петрова Димитрова - прокурор в Окръжна прокуратура - Стара Загора.

14.3. Предоставя, на основание чл. 205, ал. 1 от ЗСВ, на Маргарита Петрова Димитрова - прокурор в Окръжна прокуратура - Стара Загора, резултатите от атестирането за запознаване.

ПОЛУЧЕНА ЧАСТ IX НА ЕФ – БЕЗ ВЪЗРАЖЕНИЕ

15. Периодично атестиране на Росица Георгиева Георгиева - прокурор в Окръжна прокуратура - Кърджали.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

15.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 3 от ЗСВ, периодично атестиране на Росица Георгиева Георгиева - прокурор в Окръжна прокуратура - Кърджали.

15.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Росица Георгиева Георгиева - прокурор в Окръжна прокуратура - Кърджали.

15.3. ВНАСЯ предложението в заседание на Прокурорската колегия на ВСС, насрочено за 14.12.2022 г., за разглеждане и произнасяне.

16. Периодично атестиране на Детелин Кирилов Георгиев - прокурор в Софийска градска прокуратура.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

16.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 3 от ЗСВ, периодично атестиране на Детелин Кирилов Георгиев - прокурор в Софийска градска прокуратура.

16.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Детелин Кирилов Георгиев - прокурор в Софийска градска прокуратура.

16.3. ВНАСЯ предложението в заседание на Прокурорската колегия на ВСС, насрочено за 14.12.2022 г., за разглеждане и произнасяне.

ПРЕДСЕДАТЕЛ НА КОМИСИЯТА

ПО АТЕСТИРАНЕТО И КОНКУРСИТЕ

КЪМ ПРОКУРОРСКАТА КОЛЕГИЯ: /П/

ОГНЯН ДАМЯНОВ